**UPUTE ZA SPRJEČAVANJE I SUZBIJANJE EPIDEMIJE COVID-19 ZA ŠKOLSKU GODINU 2020./2021. ZA UČENIKE I RODITELJE**

# Ove epidemiološke mjere vrijede za učenike Druge srednje škole Beli Manastir za vrijeme nastave u školi od 7. rujna 2020. godine. Mjere su izrađene prema uputama Hrvatskog zavoda za javno zdravstvo i MZO.

**OBVEZE UČENIKA PRIJE DOLASKA U ŠKOLU**

1. Učenici imaju obvezu izmjeriti tjelesnu temperaturu svaki dan prije dolaska u školu te o tome voditi evidenciju. U slučaju povišene tjelesne temperature ne smiju doći u školu, već se javljaju telefonom razredniku i izabranom pedijatru/liječniku obiteljske medicine radi odluke o testiranju i liječenju učenika.

# Kod sumnje na povišenu tjelesnu temperaturu te kod pojave akutnih simptoma zarazne bolesti (npr. kašalj, poteškoće u disanju, poremećaj osjeta njuha i okusa, proljev, povraćanje) neophodno učeniku u školi izmjeriti tjelesnu temperaturu. Ako učenici razviju simptome COVID-19 tijekom boravka u ustanovi, nastavnici odmah obavještavaju roditelje/staratelje, koji u najkraćem roku trebaju doći po učenika.

# Znakovi koji upućuju na moguću zarazu COVID-19:

# • povišena tjelesna temperatura (pod pazuhom > 37,2)

# • simptomi respiratorne bolesti - kašalj, poteškoće u disanju, grlobolja

# • poremećaj osjeta njuha i okusa

# • gastrointestinalne smetnje (proljev, povraćanje i bol u trbuhu, posebno kod manje djece).

# Učenici sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u ustanovu.

# DOLAZAK UČENIKA I RODITELJA U ŠKOLU

1. Učenici u školu dolaze sami, organiziranim prijevozom ili na drugi način kako bi inače dolazili da nema epidemije.
2. U javnom prijevozu učenici se trebaju pridržavati mjera propisanih za javni prijevoz (nošenje maske u javnom prijevozu i održavanje fizičke distance).
3. Roditelji/skrbnici ne ulaze u školu, osim ako je to neophodno zbog iznimno opravdanih razloga.
4. Prvi će dan nastave učenici staviti zaštitnu masku prilikom ulaska u školsko dvorište i nosit će ju sve dok ne uđu u učionice/prostorije propisane rasporedom.
5. Učenici će u školi dobiti dvije maske koje su perive i obvezni su jednu ponijeti u školu svaki dan.
6. Učenik dolazi i odlazi iz škole sa školskom torbom te svoju opremu i pribor ne dijeli s drugim

učenicima.

7. U školu učenici ulaze prema uputama dežurnog nastavnika koji će stajati na ulazu u prvu, drugu i treću zgradu. Raspored razrednih odjela po prostorijama nalazi se na stranicama škole te na ulazu u treću zgradu. Ulazak učenika u školu i odlazak do razreda nadzire dežurni nastavnik, a prvi dan nastave ispred učionice dočekat će ih razrednik, osim za prve razredne odjele koji imaju poseban raspored napisan u uputama za prvi nastavni dan.

8. Učenici prvi nastavni sat ulaze u učionicu i smještaju se na svoje radno mjesto, poštujući fizičku udaljenost (preporučeno 1,5 m).

# BORAVAK UČENIKA U ŠKOLI

1. Učenici trebaju održavati distancu (fizičku udaljenost) od drugih učenika i odraslih (preporučeno 1,5 m).
2. Tijekom boravka u školi učenik boravi u učionici/prostoriji prema propisanom rasporedu i ne miješa se s učenicima iz drugih razrednih odjela.
3. Učenik smije napustiti učionicu/prostoriju samo u slučaju odlaska na toalet, odlaska na veliki odmor, odlaska u nastavno sportske dvorane te izlaska u dvorište škole radi aktivnosti na otvorenom i to isključivo na način da se ne miješa s učenicima iz drugih razreda.
4. Prilikom prolaska kroz zajedničke prostorije (hodnik/toaleti/dvorana) učenici su dužni prolazak skratiti na minimum te nepotrebno ne dodirivati površine ili predmete.
5. Učenici trebaju redovito i pravilno prati ruke prilikom ulaska u svoju učionicu, prije konzumiranja hrane, nakon korištenja toaleta, nakon dolaska izvana i uvijek kada ruke izgledaju prljavo. Nakon pranja ruke treba osušiti papirnatim ručnikom za jednokratnu upotrebu koji se nakon korištenja baca u koš za otpatke. Pranje ruku prije konzumiranja hrane, nakon dolaska izvana i u nekim drugim prilikama u razredu zamjenjuje se dezinficiranjem ruku u onim učionicama u kojima nema tekuće vode i sapuna.
6. Učenike treba poticati da kada kašlju i kišu prekriju usta i nos laktom ili papirnatom maramicom koju poslije trebaju baciti u koš za otpad te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.
7. Preporuča se i potiče učenike da ne dodiruju usta, nos, oči i lice kao i da ne stavljaju ruke i predmete u usta. Svaki učenik isključivo koristi svoj školski pribor, torbu i knjige te ih ne dijeli s ostalim učenicima, ne dodiruje i ne uzima stvari drugih učenika.

8. Učenici ne nose zaštitne maske osim u slučaju kada u razredu nije moguće održati fizičku udaljenost od drugih učenika i osoba u učionici. Masku mogu nositi učenici koji to žele i oni učenici koji su u skupinu izrazito vulnerabilnih osoba i kojima je nošenje maske preporučio liječnik.

9. Preporuča se da učenici užinu/jelo kupe prije dolaska u školu.

# ORGANIZACIJA NASTAVE U ŠKOLI

1. Nastava se u školi organizira za sve učenike od 1. – 4. razreda i svi učenici su je obvezni pohađati.
2. Učenici će većinu nastave biti u određenim im učionicama, osim kada će im biti neophodna računala, osim nastave tjelesne i zdravstvene kulture koja će se odvijati u sportskim dvoranama ili na otvorenim igralištima, osim praktične nastave u školi (praktikumi za kuhare, konobare, frizere i kozmetičare) te na praktičnoj nastavi izvan škole u radnom procesu kod poslodavca.
3. Početak i završetak nastave i odmora, raspored ulaska i izlaska razreda iz škole i ostalih aktivnosti uređuju se posebnih protokolom koji donosi ravnateljica škole. Nastavni će sat trajati 40 minuta zbog dijeljenja učionica/prostorija s Prvom srednjom školom Beli Manastir. Odmori će trajati; mali odmor 5 minuta, veliki odmor 15 minuta.

# POSTUPANJE U SLUČAJU SUMNJE NA ZARAZU KOD DJETETA

1. Kod pojave znakova bolesti koji upućuju na moguću zarazu COVID-19 (povišena tjelesna temperatura – pod pazuhom 37,2, simptomi respiratornih bolesti – kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje – proljev, povraćanje i bol u trbuhu) učenik ostaje kod kuće i javlja se najprije telefonom izabranom liječniku obiteljske medicine koji odlučuje o testiranju. O tome roditelj telefonom mora obavijestiti školu.

2. Ako učenici razviju simptome COVID-19 tijekom boravka u ustanovi, nastavnik odmah obavještava roditelje, koji u najkraćem mogućem roku trebaju doći po učenika. Do dolaska roditelja učenik se izolira u prikladnoj prostoriji. Odmah po utvrđivanju simptoma učeniku je potrebno osigurati masku za lice, a nastavnik koji prati učenika do prostorije za izolaciju i boravi s njime treba osigurati masku. Po odlasku učenika dezinficira se prostorija u kojoj je učenik bio izoliran. Poseban prostor za izolaciju, djelatnike koji su zaduženi za brigu o bolesnom učeniku do dolaska roditelja i poseban protokol propisuje se mjerama za djelatnike škole.

3. Ravnateljica nadležnom epidemiologu/školskom liječniku javlja svako grupiranje osoba sa sumnjom na COVID-19 i svaku pojedinačnu infekciju koju roditelj ili djelatnik moraju najhitnije prijaviti ravnatelju.

4. Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s radom, dok se kod prijavljenog grupiranja osoba sa znakovima bolesti postupa sukladno mišljenju liječnika.

5. Kad se kod učenika utvrdi zaraza COVID-19, postupa se sukladno odluci nadležnog epidemiologa. Za sve osobe kod koji se utvrdi da su bile u bliskom kontaktu sa zaraženom osobom u vrijeme kad je osoba mogla biti zarazna izriče se mjera samoizolacije.

# ODLAZAK IZ ŠKOLE

1. Odlazak učenika iz škole odvija se prema utvrđenom protokolu za izlazak svakog pojedinog razreda i to na način da ne dolazi do kontakta između učenika različitih razreda.
2. Učenici se bez zadržavanja upućuju prema izlasku iz škole.
3. Izlazak učenika iz škole nadgleda dežurni nastavnik i nastavnik koji s njima održava zadnji školski sat, te vodi brigu o održavanju distance i pridržavanju svih ostalih mjera kod izlaska učenika iz škole.